CELEX: 31987R2656
Language: el
Date: 1987-09-01
Title: Κανονισμός (ΕΟΚ) αριθ. 2656/87 της Επιτροπής της 1ης Σεπτεμβρίου 1987 που αφορά την εφαρμογή του άρθρου 7 του κανονισμού (ΕΟΚ) αριθ. 1999/85 του Συμβουλίου για το καθεστώς ενεργητικής τελειοποίησης

Avis juridique important

|

31987R2656

Κανονισμός (ΕΟΚ) αριθ. 2656/87 της Επιτροπής της 1ης Σεπτεμβρίου 1987 που αφορά την εφαρμογή του άρθρου 7 του κανονισμού (ΕΟΚ) αριθ. 1999/85 του Συμβουλίου για το καθεστώς ενεργητικής τελειοποίησης  

Επίσημη Εφημερίδα αριθ. L 251 της 02/09/1987 σ. 0013 - 0013 Φινλανδική ειδική έκδοση: Κεφάλαιο 2 τόμος 4 σ. 0254  Σουηδική ειδική έκδοση: Κεφάλαιο 2 τόμος 4 σ. 0254 

***** ΚΑΝΟΝΙΣΜΟΣ (ΕΟΚ) αριθ. 2656/87 ΤΗΣ ΕΠΙΤΡΟΠΗΣ  της 1ης Σεπτεμβρίου 1987  που αφορά την εφαρμογή του άρθρου 7 του κανονισμού (ΕΟΚ) αριθ. 1999/85 του Συμβουλίου για το καθεστώς ενεργητικής τελειοποίησης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς ενεργητικής τελειοποίησης (1), και ιδίως το άρθρο 31,  Εκτιμώντας:  ότι ο κανονισμός (ΕΟΚ) αριθ. 1999/85 προβλέπει, στο άρθρο 7, τη δυνατότητα να καθοριστούν και άλλες περιπτώσεις εκτός από αυτές που αναφέρονται στο άρθρο 6 του εν λόγω κανονισμού, στις οποίες θεωρείται ότι πληρούνται οι οικονομικοί όροι·  ότι, για λόγους εμπορικής πολιτικής, πρέπει να θεωρείται ότι πληρούνται οι οικονομικοί όροι σχετικά με το σκληρό σιτάρι όταν τα ζυμαρικά εν γένει που προκύπτουν από μεταποίηση πρόκειται να εξαχθούν στις Ηνωμένες Πολιτείες της Αμερικής για να τεθούν σε κατανάλωση·  ότι ο κανονισμός (ΕΟΚ) αριθ. 2657/87 της Επιτροπής της 1ης Σεπτεμβρίου 1987 για παρέκκλιση από την απαγόρευση προσφυγής στη μέθοδο του συμψηφισμού στο ισοδύναμο για το σκληρό σιτάρι (2), προβλέπει τη χρησιμοποίηση του «Certificate for IPR exports of pasta to the USA», ώστε ο κάτοχος της άδειας τελειοποίησης που επιτρέπει την προσφυγή στη μέθοδο του συψηφισμού στο ισοδύναμο για τα σκληρά σιτάρια να μπορεί να αποδείξει ότι τα εν λόγω ζυμαρικά εν γένει τίθενται σε κατανάλωση στις Ηνωμένες Πολιτείες της Αμερικής·  ότι οι διαδικαστικοί αυτοί κανόνες είναι απαραίτητο να εφαρμόζονται επίσης σε περίπτωση που το καθεστώς τελειοποίησης προς επανεξαγωγή χρησιμοποιείται χωρίς να χρησιμοποιηθεί η μέθοδος του συμψηφισμού στο ισοδύναμο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Οικονομικών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την εφαρμογή του άρθρου 7 του κανονισμού (ΕΟΚ) αριθ. 1999/85, θεωρείται ότι πληρούνται οι οικονομικοί όροι σχετικά με το σκληρό σιτάρι που υπάγεται στη διάκριση 10.01 Β ΙΙ του κοινού δασμολογίου όταν οι εργασίες τελειοποίησης προς επανεξαγωγή αφορούν τη μεταποίηση σε ζυμαρικά εν γένει που υπάγονται στις διακρίσεις 19.03 Α και Β του κοινού δασμολογίου, που πρόκειται να εξαχθούν στις Ηνωμένες Πολιτείες της Αμερικής για να τεθούν στην κατανάλωση.  Άρθρο 2  Το άρθρο 2 παράγραφος 2 και τα άρθρα 3 έως 6 του κανονισμού (ΕΟΚ) αριθ. 2657/87 εφαρμόζονται, τηρουμένων των αναλογιών, όταν οι εργασίες τελειοποίησης που αναφέρονται στο άρθρο 1 του παρόντος κανονισμού πραγματοποιούνται χωρίς να χρησιμοποιηθεί η μέθοδος του συμψηφισμού στο ισοδύναμο για το σκληρό σιτάρι.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Σεπτεμβρίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 188 της 20. 7. 1985, σ. 1.  (2) Βλέπε σελίδα 14 της παρούσας Επίσημης Εφημερίδας.